[{"text_idx": "#000002", "text": "Say it in ... Wcreineg"}, {"text_idx": "#000005", "text": "\u201cMae\u2019r taflenni hyn yn fodd o gyflwyno rhywfaint o\u2019r Gymraeg i bobol o\u2019r Wcra\u0301in sydd wedi ymgartrefu yng Nghymru. Mae rhestr o eiriau Cymraeg sydd wedi eu cyfieithu i\u2019r Wcreineg ac yn cynnwys y ffonetig Wcreineg o\u2019r geiriau Cymraeg \u2013 felly mae modd i\u2019r Wcraniaid wybod sut mae ynganu\u2019r geiriau hyn.\u201d"}, {"text_idx": "#000006", "text": "Mae\u2019r Mentrau Iaith wedi cynhyrchu nifer o daflenni yn y gorffennol sydd yn cyflwyno geiriau Cymraeg ar thema\u0302u poblogaidd fel y Nadolig, y tymhorau a gwyliau Cymreig fel Dydd Syntes Dwynwen, ond dyma\u2019r tro cyntaf i\u2019r Mentrau wneud hyn mewn trydydd iaith. Esbonia Heledd:"}, {"text_idx": "#000007", "text": "\u201cMae\u2019r taflenni hyn wedi bod yn boblogaidd tu hwnt gan gael eu rhannu ar ein cyfryngau cymdeithasol sawl tro, y gobaith yw y byddant o fudd i gymuned newydd o bobl a\u2019u gwneud iddyn nhw deimlo yn rhan o\u2019r gymuned Gymreig ym mha bynnag rhan o Gymru mae\u2019n nhw\u2019n byw.\u201d"}, {"text_idx": "#000008", "text": "Mae Tanya Davenport daw o\u2019r Wcra\u0301in yn wreididol, yn byw yng Nghaerfyrddin gyda\u2019i gw\u0302r a\u2019u plant, meddai:"}, {"text_idx": "#000009", "text": "\u201cRydym ni mor ddiolchgar am y croeso sydd wedi ei \u2018mestyn at Wcraniaid yma yng Nghymru, a dwi\u2019n teimlo\u2019n falch o ddweud mod i\u2019n perthyn i gymunedau Cymreig ac Wcranaidd. Mae nifer o Wcraniaid yn dod yma wedi eu llethu gan ryfel, ond mae gwneud y pethau bach hyn i gyd yn cyfrannu at brofiadau positif.\u201d"}, {"text_idx": "#000010", "text": "Dihangodd rhieni Tanya o ddinas Poltava yn nwyrain yr Wcra\u0301in gan setlo yng Nghaerfyrddin gyda\u2019r teulu:"}, {"text_idx": "#000011", "text": "\u201cMae\u2019n nhw\u2019n clywed yr iaith [Gymraeg] o\u2019u hamgylch, gan weld arwyddion sy\u2019n codi eu chwilfrydedd \u2013 mae\u2019r taflenni hyn sydd yn dangos geiriau mewn Cymraeg \u2013 gan ddefnyddio ffonetig Wcreineg \u2013 yn hyfryd gan wneud i\u2019m rhieni deimlo hyd yn oed yn fwy fel rhan o\u2019r gymuned gynnes hon.\u201d"}, {"text_idx": "#000012", "text": "Mae Llinos Davies yn athrawes Cefnogi\u2019r Gymraeg yng Ngheredigion ac yn gweithio gyda phlant o\u2019r Wcra\u0301in wrth iddynt ymgartrefu yma gan geisio cynnig sefydlogrwydd tra\u2019n eu cyflwyno yn anffurfiol at addysg. Medd Llinos:"}, {"text_idx": "#000013", "text": "\u201cDwi\u2019n dysgu plant o bob oed i allu cyfathrebu\u2019n ieithyddol. Mae hi mor bwysig iddynt gael rhywfaint o Gymraeg fel eu bod yn gallu uniaethu a theimlo hyd yn oed yn fwy o rhan yn eu cymuned newydd. Dwi wrth fy modd yn eu clywed yn defnyddio Cymraeg, a mae\u2019n nhw yr un mor hapus yn fy nghlywed i yn ceisio siarad rhywfaint o Wcreineg. Mae\u2019n bwysig dangos ein bod ni gyd yn dysgu a\u2019n bod ni gyd yn dymuno dysgu fwy am ein gilydd.\u201d"}, {"text_idx": "#000014", "text": "Mae gan Llinos fideo sydd yn ei dangos yn dysgu Cymraeg ac Wcreineg yn ogystal a\u0302 Saesneg o dan y teitl: Geiriau ac ymadroddion defnyddiol ar YouTube ac o\u2019r farn y bydd taflenni defnyddiol fel rhain yn cyfoethogi profiadau\u2019r ymwelwyr hyd yn oed yn fwy:"}, {"text_idx": "#000015", "text": "\u201cMae popeth yn helpu. Mater o barch yw\u2019r gallu i drio dweud ambell i air yn eu hiaith nhw, ac mae\u2019r taflenni yn gyfeiriad defnyddiol iddyn nhw drio dweud geiriau Cymraeg.\u201d"}, {"text_idx": "#000016", "text": "Mae modd cael gweld y taflenni ar gyfryngau cymdeithasol y Mentrau Iaith a chael copi ohonynt drwy gysylltu gyda\u2019ch Menter Iaith yn lleol \u2013 am ragor o wybodaeth pwy yw eich Menter Iaith lleol i chi ewch i: "}]